Sirkus Papukaija

pienoiskuva|Fakiiri Kronblom ja tirehtööri Orvo Kontio.
Sirkus Papukaija, myöhemmin pelkkä Papukaija oli vuosina 1961–1967 lähetetty lasten televisio-ohjelma.Sirkus Papukaijan 7-vuotisjuhlaohjelma YLE Elävä Arkisto Ohjelma lähetettiin joka toinen sunnuntai. Siihen liittyi myös lasten kerhotoimintaa.

Estradiohjelmassa esiintyivät muun muassa sirkustirehtööri-toimittaja Orvo Kontio, taikuri Fakiiri Kronblom (Nils Hedengren), joka otti käyttöön taikasanat ”suolaa, suolaa, enemmän suolaa”, professori Hajamieli (Martti Varpama) sekä Onni-klovni (Onni Gideon Tervonen), jonka housut ja kengät määrittelivät klovnin Suomen lasten mielikuvissa.Sirkus Papukaijan salaseura Suomenlinnassa YLE elävä arkisto Myös Eveliina Pokela oli ohjelman vakioesiintyjiä. Ohjelmassa oli tapana piilottaa tai esimerkiksi pudottaa lentokoneesta papukaijamerkkejä, jonka löytäneet saivat palkinnon palauttaessaan sellaisen televisiostudioon. Tämä ”etu” koski lähinnä helsinkiläislapsia.

Ohjelman lapsikatsojia kehotettiin perustamaan eri paikkakunnille papukaijakerhoja, joiden välityksellä he saattoivat liittyä ohjelman suurempaan papukaijakerhoon. Kerhossa oli tuhansia jäseniä. Papukaijakerhoja perustaneille lapsille järjestettiin retkiä ja keräyksiä, ja hyvästä suorituksesta sai ”kymmenen pistettä ja papukaijamerkin”.

Kuuluisia sanontoja
 10 pistettä ja papukaijamerkki
 Suolaa, suolaa, enemmän suolaa

Parodia
Pirkka-Pekka Petelius esitti Fakiiri Kronblomia Velipuolikuu-viihdesarjan parodisessa sketsissä, jossa hän yritti taikoa ”punaista neilikkaa”. 

 Lähteet 

Aiheesta muualla
 YLE/Elävä arkisto: Sirkus Papukaija

Luokka:Lastenohjelmat
Luokka:Suomalaiset televisio-ohjelmat
Luokka:1960-luvun televisiosarjat